**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**Egy újabb Zrínyi Miklós**

**1). Zrínyi Miklós, a szigetvári hős dédunokája** a I7 . század kiemelkedő magyar történelmi személyisége volt.
Nemcsak mint **politikus és hadvezér** vált ismertté, **hanem irodalmi alkotásai is jelentősek.
Zrínyi legfőbb céljának a török kiűzését tekintette.
Saját vagyonából is sokat áldozott a török elleni harcokra.**

**2). Zrínyi Miklós legnagyobb hadi sikerét az l664-es téli hadjáratban aratta.
Csapatai felégették az eszéki hidat.
3). 1664 nyarán az újra támadó török főerőket Szentgotthárdnál megverték a keresztény hadak. Bécs azonban gyorsan megkötötte az előnytelen
vasvári békét,** amely a győzelem ellenére területeket engedett át az oszmánoknak.

**4). Zrínyi Miklós élete tragikus hirtelenséggel ért véget: 1664 őszén vadászat közben halálra sebezte egy vadkan.**

**Habsburg kísérlet a korlátlan hatalom megszerzésére**

**5). A vasvári békekötés után a magyar főurak Habsburg-ellenes szervezkedésbe kezdtek.
A bécsi udvar azonban ezt kegyetlenül megtorolta:** több főurat kivégeztek, köztük Zrínyi Pétert, a költő öccsét is.

**6). I. Lipót, Habsburg császár és magyar király a rendi jogokat semmibe vette, az országgyűlés összehívása nélkül rendeletekkel kormányzott.
A végvárakból elbocsátották a magyar katonákat, helyükre német zsoldosok kerültek.
Óriási mértékben megemelték az adókat.
Folyt az erőszakos katolizálás is.**

**A bujdosók**

**7). Az elbocsátott végvári katonákból kialakult az un. bujdosók rétege, akiket kurucoknak is hívtak.
Élükre egy magyar főúr, Thököly Imre állt,** aki fegyveresen is szembefordult Béccsel.
**Thököly létrehozta a Felső-magyarországi fejedelemséget,** és törökbarát politikát folytatott.

**8). A kuruc mozgalom is nagymértékben hozzájárult ahhoz, hogy I. Lipót kénytelen volt újra összehívni az országgyűlést, és visszaállítani a rendi jogokat.**

**Fogalmak – Évszámok**

**Zrínyi Miklós - gróf *(1620 – 1664)* horvát bán;
 Zala és Somogy vármegyék örökös főispánja;
 nagybirtokos főnemes;
 költő, hadvezér és politikus, katonai szakíró.**

**1664 – Szentgotthárdi csata, amelyet követett a Vasvári béke.**

**Vasvári béke – a habsburgok és a törökök között megkötött békeszerződés,
 amely inkább a vesztes törökök számára volt előnyös.**

**I. Lipót - 1655–1705 között magyar király;
 1657–1705 között német-római császár.**

**Thököly Imre - *(1657 – 1705)* magyar főnemes;
 kuruc hadvezér;
 1682–1685 között felső-magyarországi fejedelem;
 1690-ben Erdély fejedelme.**

**kurucok – Thököly Imre habsburg ellenes követői.**

**labancok - a császárhoz hű osztrák katonákat és a Habsburg-párti
 magyarokat a kurucok labancoknak nevezték.**